รู้อาการและวิธีรักษาเมื่อมีไข้สูง ทำให้อุณหภูมิร่างกายของเด็กลดลง ทำให้เด็กรู้สึกสบายตัว
หากลูกของคุณอายุต่ำกว่า 3 เดือน ควรติดต่อกุมารแพทย์ทันทีถ้าเด็กมีไข้สูงเกิน 100.4 องศาฟาเรนไฮต์ (38 องศาเซลเซียส)  สำหรับเด็กที่อายุ 3 เดือนขึ้นไป และมีไข้ต่ำกว่า 104 องศาฟาเรนไฮต์ (40 องศาเซลเซียส) ควรติดต่อแพทย์หากเด็กเป็นไข้นานเกิน 2-3 วัน  ในกรณีเหล่านี้ แพทย์จะบอกได้ว่าเด็กควรได้รับการสังเกตอาการโดยแพทย์หรือไม่ หรือคุณสามารถดูแลต่อที่บ้านได้ ติดต่อแพทย์หรือหน่วยฉุกเฉินทันทีหากเด็กมีไข้สูงเกินกว่า 105 องศาฟาเรนไฮต์ (40.6 องศาเซลเซียส) ไม่ว่าจะอายุเท่าไรก็ตาม ถ้าลูกของคุณมีไข้ 105 องศาฟาเรนไฮต์ (40.5 องศาเซลเซียส) หรือสูงกว่า และเริ่มมีอาการชักหรืออาการทางประสาทอื่นๆ เซื่องซึมมาก เกิดภาวะขาดน้ำ หรือเป็นไข้จากการเจอความร้อนมากเกินไป ควรเรียกรถพยาบาลเพื่อรับการช่วยเหลือทันที  ถ้าเด็กมีไข้ 105 องศาฟาเรนไฮต์ (40.5 องศาเซลเซียส) จำเป็นต้องได้รับการรักษา ควรพาลูกไปพบแพทย์โดยเร็ว ใช้ฟองน้ำหรือผ้าชุบน้ำอุ่นหรือน้ำที่อุณหภูมิห้อง และวางที่หน้าผาก คอ รักแร้ และข้อมือเด็ก หากเด็กมีไข้ 105 องศาฟาเรนไฮต์ (40.5 องศาเซลเซียส) หรือสูงกว่า วิธีนี้จะช่วยลดอุณหภูมิร่างกายได้ชั่วคราว   ให้ลูกกินยาอะเซตามีโนเฟนหรือไอบูโพรเฟนทันทีเพื่อลดไข้ หลังจากที่แพทย์ทำการลดไข้ให้เด็กแล้ว จะให้ข้อมูลการสังเกตอาการและการรักษาให้คุณ ควรปฏิบัติตามคำแนะนำของแพทย์อย่างเคร่งครัดเพื่อป้องกันไม่ให้เด็กกลับมาไข้ขึ้นสูงจนเป็นอันตราย แม้ว่าไข้สูงในเด็กดูเหมือนจะหายไปแล้ว แต่คุณจำเป็นต้องพาเด็กไปพบแพทย์อีกครั้งตามนัดเพื่อติดตามผลการรักษา วิธีนี้จะช่วยให้สามารถกำจัดภาวะแทรกซ้อนที่อาจเป็นอันตรายร้ายแรงที่มีโอกาสเกิดขึ้นได้ ให้เด็กกินยาอะเซตามีโนเฟน (พาราเซตามอล) หรือไอบูโพรเฟน   เมโยคลินิก (Mayo Clinic) องค์กรสุขภาพจากสหรัฐอเมริกาชี้ว่าควรใช้ยาลดไข้เมื่อมีไข้สูงเกิน 102 องศาฟาเรนไฮต์ (38.9 องศาเซลเซียส) เท่านั้น   กุมารแพทย์ส่วนใหญ่แนะนำให้ทำการรักษาเมื่อไข้สูงเกิน 102 องศาฟาเรนไฮต์ (38.9 องศาเซลเซียส) หรือเมื่อเด็กรู้สึกไม่สบายตัว ไม่ว่าจะมีไข้ระดับใดก็ตาม ทั้งยาอะเซตามีโนเฟนและไอบูโพรเฟนเป็นยาที่หาซื้อได้เอง และมีประสิทธิภาพในการลดไข้ ยาอะเซตามีโนเฟนปลอดภัยสำหรับเด็กอายุ 2 เดือนขึ้นไป ส่วนไอบูโพรเฟนปลอดภัยสำหรับเด็กอายุ 6 เดือนขึ้นไป ตรวจสอบขนาดยาที่ควรใช้บนผลิตภัณฑ์ หรือสอบถามแพทย์หรือเภสัชกรเพื่อคำนวณขนาดยาที่เหมาะสมจากน้ำหนักตัวเด็ก    ยาอะเซตามีโนเฟนจะช่วยลดไข้ได้ 4-6 ชั่วโมง และยาไอบูโพรเฟนจะลดไข้ได้ 6-8 ชั่วโมง อย่าใช้ยาอะเซตามีโนเฟนและไอบูโพรเฟนสลับกัน เว้นแต่ว่าแพทย์สั่ง วิธีนี้อาจใช้ในกรณีพิเศษเมื่อมีไข้สูงกว่า 104 องศาฟาเรนไฮต์ (40 องศาเซลเซียส) และไม่ลดลงหลังจากให้ยาตัวหนึ่งไปแล้ว ใช้ฟองน้ำชุบน้ำอุ่นอาบให้เด็กหากไข้ยังคงสูงเกิน 104 องศาฟาเรนไฮต์ (40 องศาเซลเซียส) หลังจากให้ยาไปแล้ว 30 นาที   ให้เด็กนั่งในน้ำสูง 2 นิ้ว (5.1 เซนติเมตร) ที่มีอุณหภูมิ 85-90 องศาฟาเรนไฮต์ (29-32 องศาเซลเซียส) และใช้ฟองน้ำหรือผ้าขนหนูค่อยๆ เช็ดตัวเด็ก   ถ้าเด็กตัวสั่นจะยิ่งทำให้อุณหภูมิร่างกายสูงขึ้น เพิ่มอุณหภูมิน้ำได้เล็กน้อยหากจำเป็น   อีกทางหนึ่ง คุณสามารถวางผ้าชุบน้ำอุ่นบนหน้าผาก มือ และเท้าเด็ก เพื่อช่วยลดความร้อนได้ คงความชุ่มชื้นให้ลูกด้วยน้ำเปล่า น้ำผลไม้ ไอศกรีมแท่ง น้ำซุปใส หรือเครื่องดื่มเกลือแร่ที่จะช่วยชดเชยน้ำให้ร่างกาย   ให้เด็กจิบน้ำเล็กน้อยทุก 15-20 นาที น้ำผลไม้และเครื่องดื่มเกลือแร่ เช่น เกเตอเรด (Gatorade) หรือพาวเวอร์เรด (Powerade) ไม่แนะนำให้เด็กอายุต่ำกว่าหนึ่งปีดื่ม เพราะเป็นผลิตภัณฑ์ที่ไม่ให้เกลือแร่ในปริมาณที่เหมาะสมต่อเด็กเล็ก   พีเดียไลท์ (Pedialyte) หรือเครื่องดื่มเกลือแร่อื่นๆ ที่ออกแบบมาสำหรับเด็ก เป็นตัวเลือกที่ดีในการชดเชยน้ำและเกลือแร่อย่างเหมาะสม การให้เด็กได้พักผ่อนเยอะๆ เป็นสิ่งสำคัญที่สุดเมื่อต้องต่อสู้กับไข้ หากเด็กมีไข้ให้ใส่เสื้อผ้าเนื้อเบา และห่มผ้าบางๆ ให้เมื่อเด็กหนาวสั่นหรือบ่นว่าหนาวเท่านั้น  เสื้อผ้าและผ้าห่มหนาๆ จะเป็นตัวขัดขวางไม่ให้อุณหภูมิร่างกายเย็นลงโดยธรรมชาติ ปรับตัวควบคุมอุณหภูมิให้ต่ำลงเพื่อให้อุณหภูมิในห้องเย็นกว่าปกติเล็กน้อย ตั้งพัดลมไว้ใกล้ๆ เผื่อจำเป็นต้องใช้ให้ลูกเย็นขึ้น  คุณอาจจะเปิดหน้าต่างไว้ก็ได้ หากข้างนอกไม่หนาวเกินไป โดยทั่วไปถ้าอุณหภูมิข้างนอกต่ำกว่า 68 องศาฟาเรนไฮต์ (20 องศาเซลเซียส) ถือว่าหนาวเกินไปสำหรับเด็กที่เป็นไข้ เมื่อลูกตื่นนอน ควรให้หนุนหมอนเสริมที่นุ่มสบาย เพื่อให้เด็กได้ใช้พิงศีรษะ การขยับร่างกายที่มากเกินไปหรือไม่จำเป็นจะเป็นการเพิ่มอุณหภูมิของร่างกายเด็ก ดังนั้น ควรให้พวกเขานอนพักอยู่กับที่ โดยคุณคอยจัดหาสิ่งที่ต้องการให้ดีกว่า ห้ามให้ลูกทำกิจกรรมหนักๆ ที่ต้องใช้กำลังในขณะเป็นไข้เด็ดขาด คุณควรรู้ว่าเด็กมีไข้สูงขึ้น ลดลง หรือคงที่ วัดอุณหภูมิของเด็กบ่อยๆ และอย่าลืมทำตามคำแนะนำในการใช้เทอร์โมมิเตอร์ที่เหมาะสมด้วย   อย่าใช้เทอร์โมมิเตอร์วัดไข้ทางปาก หากเด็กเพิ่งดื่มหรือกินอะไรเย็นๆ เข้าไป มันจะเป็นการบิดเบือนผลได้   การสอดเทอร์โมมิเตอร์วัดไข้ทางทวารหนักจะให้ผลที่แม่นยำที่สุด โดยเฉพาะถ้าเด็กอายุต่ำกว่าหนึ่งปี แต่จะทำให้เด็กไม่สบายตัว และทำให้คุณอ่านค่าได้ยากกว่า เด็กที่มีไข้ส่วนใหญ่จะแสดงอาการป่วยร่วมด้วย เช่น คัดจมูกหรือน้ำมูกไหล จาม ปวดศีรษะ ปวดท้อง หรืออาการทางกายอื่นๆ ควรใช้วิธีการที่ปลอดภัยและมีประสิทธิภาพในการรักษาอาการเหล่านั้น เพราะมันจะเป็นตัวขัดขวางไม่ให้ลูกของคุณได้พักผ่อนอย่างสบายตัว ซึ่งการพักผ่อนนั้นช่วยให้ไข้ลดลงได้
รู้ว่าเมื่อใดที่ควรติดต่อแพทย์. รับการรักษาทางแพทย์. ควรรู้ว่าเมื่อใดที่ควรเรียกรถพยาบาล. ทำให้เด็กตัวเย็นลงด้วยน้ำอุ่น. ทำตามคำแนะนำจากแพทย์. พาเด็กไปตรวจรักษาตามนัด. ให้ลูกของคุณกินยาที่เหมาะสม. ใช้ยาลดไข้ชนิดเดียวเท่านั้น. ทำให้ลูกตัวเย็นลงด้วยน้ำ. รักษาความชุ่มชื้นให้ร่างกายเด็ก. ควรให้ลูกพักผ่อน. สวมเสื้อผ้าที่เหมาะสมให้เด็ก. รักษาอุณหภูมิโดยรอบให้ต่ำไว้. หาหมอนหนุนรองศีรษะเด็ก. ให้เด็กพักอยู่กับที่. เฝ้าสังเกตไข้ด้วยเทอร์โมมิเตอร์. รักษาอาการอื่นๆ เมื่อจำเป็น.
https://www.wikihow.com/Reduce-Fever-for-Children https://www.wikihow.com/Reduce-Fever-for-Children https://www.wikihow.com/Reduce-Fever-for-Children
Recognizing and Treating High Grade Fever Bringing Down Your Child’s Body Temperature Making Your Child Comfortable